**Anexa nr. 1 la Hotărârea nr.376/2023**

 (pag.1-33)

**ACTUL ADIȚIONAL nr. 7**

**LA CONTRACTUL nr. 370/22.05.2018**

**PRIVIND DELEGAREA PRIN CONCESIONARE A GESTIUNII UNOR ACTIVITĂȚI COMPONENTE ALE SERVICIULUI DE SALUBRIZARE, RESPECTIV COLECTAREA ȘI TRANSPORTUL DEȘEURILOR MUNICIPALE ȘI A ALTOR FLUXURI DE DEȘEURI ÎN JUDEȚUL DOLJ, PRECUM ȘI OPERAREA STAȚIEI DE SORTARE ȘI TRANSFER GOICEA**

Încheiat astăzi, \_\_\_\_\_\_\_\_\_\_\_, între:

**1.** **Asociaţia de Dezvoltare Intercomunitară de Gestionare a Deșeurilor ECODOLJ,** cu sediul în ... , reprezentată de ...:

în numele şi pe seama unităţilor administrativ-teritoriale membre: ...

aceste unităţi administrativ-teritoriale având împreună calitatea de delegatar, pe de o parte,

şi

**2.** **Asocierea S.C. IRIDEX GROUP SALUBRIZARE S.R.L. – S.C. IRIDEX GROUP S.R.L.**, reprezentată prin lider S.C. IRIDEX GROUP SALUBRIZARE S.R.L cu sediul în ..., în calitate de delegat, pe de altă parte,

**Preambul**

Având în vedere:

**1.** OUG nr. 133/2022 pentru modificarea și completarea OUG nr. 92/2021 privind regimul deseurilor, precum și a Legii serviciului de salubrizare a localităților nr. 101/2006;

**2.** Ordinul Președintelui ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;

**3.** Necesitatea actualizării definițiilor și a obiectului contractului în conformitate cu legislația în vigoare, mai sus menționată;

**4.** Art. 28^2, alin. (4) din Legea serviciului de salubrizare a localităţilor nr. 101/2006, republicata, cu modificarile si completarile ulterioare care prevede: *“cheltuielile cu contribuția pentru economia circulară pentru cantitățile de deșeuri municipale destinate a fi depozitate care depășesc cantitățile corespunzătoare indicatorilor de performanță prevăzuți în hotărârea de dare în administrare, sau, după caz, în contractul de delegare a gestiunii, inclusiv cheltuielile aferente cu depozitarea acestor deșeuri, se suportă de către operatori, sub formă de penalități pentru neîndeplinirea indicatorilor de performanță, care nu se includ în tarifele/taxele aplicate utilizatorilor”*;

**5.** La data de 31.10.2022 IRIDEX GROUP SALUBRIZARE SRL (in calitate de societate absorbanta) a fuzionat cu SERVICII SALUBRITATE BUCURESTI SA (in calitate de societate absorbita), conform Incheiere nr. 26654/20.02.2023, eliberarata de Oficiul Registrului Comertului de pe langa Tribunalul Bucuresti, denumirea *“Asocierii SC IRIDEX GROUP SALUBRIZARE SRL – SC SERVICII SALUBRITATE BUCURESTI SA – SC IRIDEX GROUP SRL”* se modifica in *“Asocierea SC IRIDEX GROUP SALUBRIZARE SRL – SC IRIDEX GROUP SRL.”*;

părțile au convenit modificarea Contractului nr. 370/22.05.2018, modificat prin Actul Adițional nr. 1/31.01.2020, prin Actul Adițional nr. 2/02.02.2021, Actul Adițional nr. 3/14.07.202, prin Actul Adițional nr. 4/03.12.2021, prin Actul Adițional nr. 5/01.03.2022 și Actul Adițional nr. 6/25.11.2022, după cum urmează:

**Art. 1.** Denumirea *“Asocierii SC IRIDEX GROUP SALUBRIZARE SRL – SC SERVICII SALUBRITATE BUCURESTI SA – SC IRIDEX GROUP SRL”* se modifica in *“Asocierea SC IRIDEX GROUP SALUBRIZARE SRL – SC IRIDEX GROUP SRL”*.

**Art. 2.** Se modifică art. 1, alin. (1 ) care va avea următorul cuprins:

**(1)***În sensul prezentului* ***Contract****, termenii şi expresiile scrise cu majusculă vor avea, cu excepţia situaţiei în care contextul reclamă altfel, sensul stabilit în prezentul Articol:*

***Afiliat*** *înseamnă cu privire la orice persoană, oricare altă persoană (juridică) care controlează direct sau indirect prima persoană, care este sub controlul primei persoane sau care este controlată împreună cu prima persoană de către un terţ; în sensul prezentului* ***Contract-****termenul „control” cu referire la orice persoană înseamnă deţinerea,direct sau indirect, a oricăreia dintre următoarele:*

*(i) cel puţin jumătate din capitalul social sau activele afacerii sau (ii) cel puţin jumătate din drepturile de vot în adunările acționarilor/asociaţilor sau (iii) dreptul de a numi cel puţin jumătate dintre membrii consiliului de administraţie sau organelor statutare care reprezintă o asemenea persoană (juridică);*

***An Contractual*** *înseamnă o perioadă de timp începând la Data Începerii Contractului şi terminându-se la aceeaşi dată a anilor următori, până la data încetării duratei prezentului* ***Contract****;*

***Aria Delegării*** *înseamnă raza teritorială a unităților administrative care formează împreună Delegatarul.*

***Asociaţia/ADI/ADI ECODOLJ*** *înseamnă Asociaţia de Dezvoltare Intercomunitară de Gestionare a Deseurilor “ECODOLJ”, înregistrată în Registrul asociaţiilor şi fundaţiilor de pe lângă judecătoria Craiova cu numărul 81 din 03.11.2009*

***Autoritatea Competentă*** *înseamnă orice instanţă judecătorească competentă şi orice autoritate locală, naţională sau organizaţie internaţională,inspectorat, agenţie, ministru, minister, persoană oficială sau funcţionar public din cadrul Guvernului României, instituţie*

*publică, inclusiv, dar nelimitându-se la, Autoritatea de Reglementare;*

***Autoritatea de Reglementare*** *înseamnă Autoritatea Naţională de Reglementare pentru Serviciile Publice de Gospodărie Comunală (ANRSC) sau orice altă instituţie similară care poate fi autorizată şi împuternicită conform Legii în vigoare la un moment dat să monitorizeze şi să reglementeze regimul tarifelor şi/sau al Serviciului;*

***Autorizaţii*** *înseamnă toate autorizaţiile, licenţele, permisele, certificatele,avizele, aprobările etc., emise de Autoritatea de Reglementarea sau 8 altă Autoritate Competentă, în scopul furnizării/prestării şi gestiunii Serviciului;*

***Biodeșeuri*** *– conform prevederilor pct. 3 din anrxa 1 la Ordonanta de Urgența a Guvernului nr. 92/2021 privind regimul deseurilor, cu modificarile și completarile ulterioare;*

***Bune Practici Comerciale*** *înseamnă toate acţiunile, faptele, metodele şi practicile relevante*

*aplicabile în general in vederea gestionării Deşeurilor care, la un anumit moment dat, în termeni rezonabili şi în condiţiile legii, pot asigura rezultatul dorit pentru gestiunea Serviciului. Pentru scopul Serviciului care face obiectul prezentului Contract, Bunele Practici Comerciale includ:*

*(A) disponibilitatea necesarului de echipamente, utilaje, vehicule, materiale, instalaţii şi staţii, resurse adecvate, inclusiv a utilităţilor necesare astfel încât aceste elemente antemenţionate să funcţioneze la capacitate maximă atât în condiţii normale de operare, cât*

*şi în condiţii excepţionale de operare ce pot fi prevăzute în limite rezonabile;*

*(B) suficient personal de exploatare cu experienţă şi instruire adecvate în operarea corectă şi eficientă a elementelor menţionate la litera (A) de mai sus, ţinând cont de specificaţiile şi normele de fabricaţie; totodată, acest personal trebuie să fie capabil să lucreze şi în condiţii neobişnuite ce pot fi prevăzute în limite rezonabile;*

*(C) operaţiile de întreţinere şi reparaţii preventive ori de rutină, executate într-un mod care asigură exploatarea şi operarea în siguranţă şi pe termen lung, ţinând cont de recomandările fabricantului; de asemenea, operaţiunile de întreţinere şi reparaţii antemenţionate vor fi executate de personal instruit şi cu experienţă, care deţine know-howul,tehnica, uneltele şi echipamentele adecvate;*

*(D) verificări şi controale inopinate şi adecvate pentru a asigura funcţionarea la parametri optimi a echipamentelor şi utilajelor folosite în gestiunea Serviciului conform,atât în condiţii normale, cât şi în condiţii neobişnuite (ce pot fi prevăzute în limite rezonabile);*

*(E) operarea echipamentelor şi utilajelor folosite în gestiunea Serviciului în condiţii de siguranţă deplină pentru personalul manevrant, alţi angajaţi, populaţie, mediul înconjurător, precum şi pentru alte instalaţii conexe;*

***Bunuri de Preluare*** *înseamnă acele bunuri care la Data Încetării Contractului pot reveni Delegatarului, în măsura în care acesta din urmă îşi manifesta intenţia de a prelua bunurile respective în schimbul plăţii unei compensaţii, în condiţiile Legii şi ale prezentului Contract;*

***Bunuri de Retur*** *înseamnă acele bunuri care, la Data Încetării Contractului, revin sau intră în proprietatea Delegatarului, de plin drept, în principiu gratuit 9(cu excepţia cazurilor prevăzute de prezentul Contract), în bună stare, exploatabile şi libere de orice sarcini, ipoteci, gajuri sau garanţii ori obligaţii similare;*

***Bunuri Proprii*** *înseamnă acele bunuri care aparțin Delegatului și care rămân în proprietatea sa după Data Încetării Contractului;*

***Colectare separată*** *- conform prevederilor pct. 7 din anexa nr. 1 la Ordonanța de Urgență a Guvernului nr. 92/2021, cu modificările și completările ulterioare;*

***Contract*** *înseamnă prezentul Contract de delegare a gestiunii Serviciului,împreună cu toate Anexele sale, așa cum pot fi modificate acestea sau Contractul la un moment dat cu acordul Părților prin acte adiţionale;*

***Data de Începere*** *(a Contractului) inseamna data predarii pentru operare catre delegat a cel puti 200 de platforme din numarul total de platforme pentru containerele ingropate,necesare pentru colectarea deseurilor in Municipiul Craiova si a datei inceperii prestarii serviciului in Municipiul Craiova, data care va comunicata operatorului ulterior finalizarii perioadei de mobilizare aferente Municipiului Craiova*

***Data de Începere Parțială a Contractului*** *reprezintă data ulterioară Datei Semnării Contractului, a comunicării Ordinului de începere parțial și a preluării bunurilor de concesionare pentru prestarea serviciului de salubrizare în prima zonă/grup de UAT – uri, moment în care începe Perioada Intermediară, respectiv prestarea parțială a activităților ce fac obiectul contractului;*

***Datele de Începere Parțială a Activităților*** *reprezintă datele ulterioare Datei de începere parțială a contractului, date în care poate începe prestarea parțială a activităților ce fac obiectul contractului pentru activitățile/zonele/grupurile de UAT următoare;*

*Data de Începere Parțială a activităților ca urmare a intrării în operare a instalațiilor****(stațiilor)*** *reprezintă data ulterioară Datei de Începere Parțială a contractului și de la care predarea deșeurilor colectate se face la noile instalații intrate în operare;*

***Data Intrării în Vigoare*** *înseamnă Data Semnării Contractului, mai jos definită, dată la care Contractul va intra în vigoare;*

***Data Încetării (Contractului)*** *înseamnă data la care Contractul îşi încetează efectele între Părţi, fără a aduce atingere excepţiilor stipulate la Articolul 49 (“Menţinerea unor prevederi după Data Încetării”) din prezentul Contract;*

***Data Ordinului de Începere*** *data de începere a perioadei de mobilizare indicată în ordinul de începere emis de autoritatea contractantă;*

***Data Semnării (Contractului)*** *înseamnă data când Contractul a fost semnat de către reprezentanţii Delegatului şi ai Delegatarului/ ADI în numele şi pe seama Delegatarului sau de către ultimul dintre aceştia în cazul în care Contractul nu este semnat în aceeaşi zi de ambele Părţi ;*

***Daună*** *înseamnă orice prejudiciu, direct sau indirect, constând în pierderea efectivă suferită de creditorul obligaţiei neîndeplinite de cealaltă Parte şi beneficiul de care acesta este lipsit, la stabilirea prejudiciului ţinându-se cont şi de cheltuielile pe care Partea prejudiciată le-a*

*realizat pentru limitarea sau evitarea prejudiciului şi orice alte costuri şi cheltuieli de orice natură şi tip, angajate în vederea restabilirii situaţiei care ar fi trebuit să existe în lipsa respectivului prejudiciu;*

***Delegat*** *înseamnă* ***Asocierea S.C. IRIDEX GROUP SALUBRIZARE*** *S.R.L. - S.C. SERVICII SALUBRITATE BUCURESTI S.A. -****IRIDEX GROUP IMPORT EXPORT S.R.L.****, căreia i-a fost atribuit prezentul Contract;*

***Delegatar*** *înseamnă toate unităţile administrativ-teritoriale ale județului Dolj şi judeţul Dolj, membre ale ADI ECODOLJ, care au atribuit prezentul Contract prin intermediul ADI ECODOLJ;*

***Depozit*** *înseamnă rampa pentru depozitarea Deșeurilor, la suprafaţă sau subteran, pentru scopul prezentului contract acesta referindu-se la depozitul conform județean situat în Mofleni, jud. Dolj.*

***Deşeu(uri)*** *înseamnă orice substanţă sau obiect pe care deţinătorul îl aruncă ori are intenţia sau obligaţia să îl arunce;*

***Deșeuri din ambalaje*** *înseamnă Deșeurile care au fost iniţial utilizate ca ambalaje (orice material care este utilizat pentru a împacheta, proteja, înmâna, preda şi prezenta bunuri). Deșeurile din ambalaje pot rezulta dintr-o gamă largă de surse incluzând supermarketuri, magazine de desfacere,industrii producătoare, gospodării, spitale, hoteluri, restaurante şi companii de transport. Obiecte precum sticle, cutii de plastic, doze de aluminiu, ambalaje de mâncare, paleţi de lemn, şi bidoane sunt clasificate ca ambalaje.*

***Deșeuri menajere*** *- conform prevederilor art. 1 alin. (1) din Decizia Comisiei din 18 noiembrie 2011 de stabilire a normelor și a metodelor de calcul pentru verificarea respectării obiectivelor fixate la articolul 11 alineatul (2) din Directiva 2008/98/CE a Parlamentului European și a Consiliului;*

***Deșeuri municipale*** *- conform prevederilor pct. 13 din anexa nr. 1 la Ordonanța de Urgentă a Guvernului nr. 92/2021, cu modificările și completările ulterioare;*

***Deșeuri Reciclabile*** *înseamnă deşeurile care prin operaţiuni de valorificare pot fi transformate în produse, materiale sau substanţe pentru a-şi îndeplini funcţia iniţială ori pentru alte scopuri. Operaţiunile de valorificare care se încadrează în categoria reciclării includ retratarea materialelor organice, dar nu includ valorificarea energetică şi conversia în vederea folosirii materialelor drept combustibil sau pentru operaţiunile de umplere;*

***Deșeuri reziduale*** *- deșeuri în amestec provenite din gospodăriile populației și din deșeurile similare, cu excepția fracțiilor colectate separat (cod deșeu 20 03 01);*

***Deșeuri similare*** *- conform prevederilor art. 1 alin. (2) din Decizia Comisiei 2011/753/UE;*

***Deșeuri Verzi*** *înseamnă Bio-deșeurile compuse din Deșeuri provenind din parcuri sau grădini, precum frunze, iarbă, flori, garduri vii, crengi, etc.*

***Documentaţia de Atribuire*** *înseamnă documentaţia ce cuprinde toate informaţiile legate de*

*obiectul Contractului şi de procedura de atribuire a acestuia, inclusiv documentele licitaţiei, conform procedurii aplicabile potrivit Legii;*

***Durata Contractului*** *va avea înţelesul prevăzut la Art. 3 din prezentul Contract;*

***Garanţia de Bună Execuţie*** *înseamnă garanţia de bună execuţie a Contractului, constituită*

*legal de Delegat, printr-un instarument de garantare emis în condiţiile legii de o societate bancară sau de o societate de asigurări,in conformitate cu prevederile legislatiei nationale in vigoare privind achizitiile publice executabilă la prima cerere a Delegatarului/ADI, cuprinzând angajamentul irevocabil şi necondiţionat al emitentului de a plăti orice sumă de bani solicitată de Delegatar dar în limita valorii Garanţiei de Bună Execuţie, pentru a garanta:*

*a) plata oricăror penalităţi care se pot înregistra în favoarea Delegatarului,*

*b) plata Redevenţei*

*c) plata oricăror sume către Delegatar sau ADI conform prezentuluiContract, inclusiv ca urmare a neîndeplinirii de către Delegat a obligaţiilor asumate prin prezentul Contract;*

***Generator*** *înseamnă orice operator economic situat în interiorul Ariei Delegării, care generează Deșeuri Reciclabile sau Bio-deseuri, pe care le predă direct şi sunt acceptate la sortare, respectiv tratare biologică, după caz la Instalaţiile de Deșeuri operate de Delegat;*

***Indicatori de Performanţă*** *înseamnă Indicatorii Tehnici şi Indicatorii Privind Ţintele, astfel*

*cum sunt definiţi în prezentul Articol;*

***Indicatori privind Ţintele*** *înseamnă cerinţele tehnice, cantitative şi procentuale legate de ţintele care trebuie atinse în gestiunea Serviciului, de îndeplinit de către Delegatar conform Regulamentului Serviciului (Anexa nr. 1 la prezentul Contract);*

***Indicatori Tehnici*** *înseamnă cerinţele şi standardele legate de eficienţa Serviciului, care trebuie îndeplinite de Delegat, conform Regulamentului Serviciului (Anexa nr. 1 la prezentul Contract);*

***Informații Confidenţiale*** *înseamnă: (i) toate evidenţele, rapoartele, conturile şi alte documente şi informaţii transmise sau puse la dispoziţie (şi marcate drept confidenţiale) de o Parte celeilalte (sau, în înţelesul prezentului Contract, de sau către ADI) în legătură cu obiectul prezentului Contract (transmise în orice mod şi indiferent de suportul pe care sunt stocate), inclusiv toate datele cu caracter personal în sensul Legii privind protecţia datelor cu caracter personal; şi (ii) informaţiile sensibile din punct de vedere comercial care reprezintă acele informaţii a căror dezvăluire ar prejudicia sau ar putea prejudicia interesele comerciale ale oricărei persoane, secretele comerciale, drepturile de proprietate intelectuală şi elementele de know-how ale oricărei Părţi şi care sunt exceptate de la liberul acces la informaţii conform Legii;*

***Instalaţiile de Deșeuri*** *înseamnă următoarele elemente ale sistemului de salubrizare, infrastructura aferentă Serviciului, concesionată Delegatului prin prezentul Contract, ca Bunuri de Retur, respectiv, staţia de sortare şi transfer situată în comuna Goicea proprietate publică a comunei Goicea construită în cadrul Proiectului „Dezvoltarea sistemului de colectare selectivă şi amenajarea staţiei de transfer în comuna Goicea, judeţul Dolj”, finanţat prin Programul Phare CES;*

***Lege*** *înseamnă orice norme de drept aplicabile în România incluzând, dar fără a se limita la acestea: tratate, legi, ordonanţe, hotărâri, regulamente, coduri, norme metodologice, ordine, decizii, decrete, directive, principii generale de drept şi hotărâri judecătoreşti obligatorii erga omnes, precum şi reglementările obligatorii emise la nivelul Uniunii Europene, precum şi orice cerinţă sau recomandare a Autorităţi de Reglementare, a unei Autorităţi Competente din România sau la nivelul Uniunii Europene, sau interpretare sau aplicare a oricăreia dintre cele de mai sus de către o Autoritate Competentă din România sau la nivelul Uniunii Europene. În sensul prezentei definiţii „hotărârile judecătoreşti obligatorii erga omnes” reprezintă (i) hotărârile judecătorești definitive pronunțate in materia contenciosului administrativ prin care s-a anulat în tot sau în parte un act administrativ cu caracter normativ, (ii) deciziile Curții Constituționale prin care se constată neconstituționalitatea unui act normativ, (iii) recursurile în interesul legii pronunțate de Înalta Curte de Casație şi Justiție asupra problemelor de drept care au fost soluționate diferit de instanțele de judecată precum şi (iv) hotărârile judecătorești pronunţate în acțiunile colective introduse de către o*

*categorie anume de cetățeni si care beneficiază de efectele acesteia;*

***Legea Achiziţiilor*** *înseamnă Ordonanţa de Urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, precum şi orice acte normative care aduc modificări, completări sau care înlocuiesc această Ordonanţă;*

***Modificare Legislativă*** *înseamnă orice intrare în vigoare, modificare, completare, suspendare, abrogare (totală sau parţială) a oricărui act normativ sau orice alt eveniment cu efect similar, intervenit după Data Intrării în Vigoare, inclusiv dar fără a se limita la:*

*a) intrarea în vigoare, modificarea, completarea, suspendarea sau abrogarea oricăror convenţii internaţionale, regulamente, directive, decizii sau altor acte cu forţă obligatorie emise de instituţiile Uniunii Europene cu condiţia ca acestea să fie direct aplicabile în România sau transpuse în legislaţia română;*

*b) intrarea în vigoare, modificarea, completarea, suspendarea sau abrogarea în România de noi legi şi/sau ordonanţe de urgenţă, ordonanţe şi/sau hotărâri ale Guvernului, ordine ale miniştrilor, regulamente sau alte acte normative;*

*c) orice schimbări în interpretarea şi/sau aplicarea oricăror astfel de acte menţionate la literele (a) şi/sau (b) de mai sus, în baza unor hotărâri judecătoreşti sau ale altor organe cu atribuţii jurisdicţionale având efect definitiv şi general obligatoriu în România;*

***Oferta*** *înseamnă oferta depusă de Delegat în cadrul procedurii de atribuire a prezentului Contract; oferta cuprinde propunerea financiară şi propunerea tehnică şi este ataşată ca Anexa nr. 3 la prezentul Contract;*

***Ordinul de Începere*** *actul emis de Autoritatea Contractantă cu privire la începerea perioadei de mobilizare a activităților din prezentul contract;*

***Ordin de Începere Parțială a Contractului*** *actul emis de Autoritatea Contractantă cu privire*

*la data începerii perioadei de mobilizare pentru zonele/grupuri de UAT-uri unde sunt întrunite condițiile începerii activității;*

***Ordin de Începere Parțială ca urmare a intrării în operare a instalațiilor*** *actul emis de Autoritatea Contractanta cu privire la data inceperii perioadei de mobilizare ca urmare a darii in admistrare a Staţiilor de Transfer de la Băileşti, Filiaşi, Calafat şi Dobreşti, a Staţiilor de Compostare Mofleni şi Calafat si a Staţiei de Sortare Mofleni.*

***Ordin de Începere Final*** *actul emis de Autoritatea Contractantă cu privire la data de începere a ultimei perioade de mobilizare, ulterior dării în administrare a Staţiilor de Transfer de la Băileşti, Filiaşi, Calafat şi Dobreşti, a Staţiilor de Compostare Mofleni şi Calafat, a Staţiei de Sortare Mofleni și predării containerelor îngropate pentru colectarea deșeurilor în Municipiul Craiova și a utilajelor aferente acestora;*

***Perioada Intermediară*** *perioada cuprinsă între Data de Începere Parțială a Contractului și*

*Data de Începere a Contractului;*

***Perioada de Mobilizare*** *reprezintă perioadele, fiecare cuprinsă între:*

*a. de la data menționată în Ordinul de Începere Parțială a contractului până la ultima dintre Datele de Începere Parțială a activităților,*

*b. de la data menționată în Ordinul de Începere Parțială a activităților ca urmare a dării în administrare a instalatiilor până la data începerii activității ca urmare a intrării în operare a instalațiilor,*

*c. perioada cuprinsă între data Ordinului de începere final și Data de Începere a Contractului, fiecare perioadă având durata detaliată la alineatul (5) al art. 3;*

***Perioada de Monitorizare*** *înseamnă o perioadă specifică pe parcursul cărei Delegatarul sau*

*ADI monitorizează modul de prestare a Serviciului de către Delegat sau orice perioadă de timp pe parcursul căreia Delegatarul sau ADI a decis să monitorizeze performanţele Delegatului prin inspecţii inopinate;*

***Programul de Operare*** *înseamnă frecvenţa cu care Delegatul trebuie să îşi îndeplinească obligaţiile specifice de furnizare/prestare a Serviciului, în special să încarce Deșeurile din cadrul activităţii de colectare, astfel cum este stabilit in Articolul 16 (“Prestarea Serviciului, graficul de operare şi întreţinerea bunurilor”) din prezentul Contract;*

***Proiectul POS*** *înseamnă Proiectul „Sistem de Management Integrat al Deşeurilor în Judeţul Dolj” finanţat prin Axa 2 POS Mediu, al cărui beneficiar este județul Dolj;*

***Redevenţa*** *înseamnă suma de bani plătibilă Delegatarului sau unora dintre unităţile administrativ-teritoriale care formează Delegatarul (judeţ,municipiu, oraș, comună), după caz, de către Delegat conform prevederilor Art. 11 („Redevenţa”) din prezentul Contract;*

***Regulamentul Serviciului*** *înseamnă regulamentul serviciului de salubrizare (Anexa nr 1 la prezentul Contract), aprobat de Delegatar/ADI conform regulamentului-cadru la nivel național adoptat de Autoritatea de Reglementare; în scopul prezentului Contract vor fi aplicate doar prevederile din regulament care privesc Serviciului astfel cum este acesta definit în prezentul Articol;*

***Serviciul*** *înseamnă următoarele activităţi componente ale serviciului de salubrizare al Delegatarului, conform Legii:*

* Colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori;*

* Colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora*

* Operarea/administrarea staţiei de transfer Goicea, pentru deşeurile municipale şi deşeurile similare;*

* Sortarea deşeurilor municipale şi deşeurilor similare în staţia de sortare Goicea*

* colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare;*

***Tarife*** *înseamnă contravaloarea furnizării/prestării Serviciului care face obiectul prezentului Contract, conform Articolului 10 („Tarife”) din prezentul Contract;*

***Utilizatori*** *- reprezintă utilizatori casnici, persoane fizice și asociații de proprietari/locatari, precum și utilizatori noncasnici, persoane juridice, altele decât asociațiile de proprietari, beneficiari ai serviciului de salubrizare.”*

***Utilizator(i) Casnic(i)*** *înseamnă Utilizatorii, astfel cum sunt definiţi mai jos, care sunt persoane fizice sau asociaţii de proprietari ai apartamentelor din condominii, după caz;*

***Utilizator(i) Non-Casnic(i)*** *înseamnă Utilizatorii, alţii decât Utilizatorii Casnici, astfel cum sunt definiţi de prezentul Articol, şi în special persoanele juridice precum:*

*agenţi economici( firme cu/sau fara personalitate juridica din : industrie, comert, servicii; organizatii non-profit; liber -profesionisti), instituţii publice, asociaţii altele decât asociaţiile de proprietare, fundaţii etc.;*

***Valorificarea Energetică a Deșeurilor*** *înseamnă un proces de incinerare prin care Deșeurilor solide sunt transformate în energie termică pentru producerea de aburi care, în schimb, alimentează turbine generatoare de electricitate;*

***Zi*** *înseamnă orice zi calendaristică, atunci când nu se face referire expresă la „Zi Lucrătoare”;*

***Zi Lucrătoare*** *înseamnă orice zi în afara (i) zilelor de sâmbătă şi duminică; (ii) oricărei zile de sărbători legale în România sau oricărei zile în care băncile sunt închise pentru tranzacţii, în conformitate cu Legea in vigoare.*

***“Plateste pentru cat arunci”-instrument economic care are drept scop cresterea ratei de reutilizare,reciclare si reducerea cantitatilor de deseuri la depozitare prin stimularea colectarii separate a deseurilor.***

**Art. 3.** Se modifică art. 2, alin. (1), care va avea următorul cuprins:

”**(*1)*** *Obiectul prezentului Contract este delegarea gestiunii activităţilor componente ale serviciului de salubrizare a localităților, care compun “Serviciul” astfel cum este definit acesta la Articolul 1 („Definiţii şi interpretări”) de mai sus, respectiv:*

*Activitățile de salubrizare care fac obiectul prezentului Contract, respectiv a procedurii de atribuire așa cum sunt ele menționate în Legea nr. 101/2006 republicată, cu modificările și completările ulterioare sunt:*

* *Colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat;*
* *Transferul deșeurilor municipale în stații de transfer, inclusiv transportul separat al deșeurilor reziduale la depozitele de deșeuri nepericuloase și/sau la instalațiile integrate de tratare, al deșeurilor de hârtie, metal, plastic și sticlă colectate separat la stațiile de sortare și al biodeșeurilor la instalațiile de compostare si/sau de digestie anaerobă;*
* *Sortarea deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică;*
* *Colectarea separata a deseurilor municipale generate ocazional:*

*a) deseurile voluminoase, inclusiv saltele si mobila, in baza unui program prestabilit cu autoritatile administratiei publice locale, la solicitarea generatorilor de deseuri;*

*b) deseurile provenite din locuinte, generate de activitati de reamenajare si reabilitare interioara si/sau exterioara a acestora, la solicitarea generatorilor de deseuri;*

*c) alte deseuri similare provenite de la evenimente publice, la solicitarea organizatorilor.*

* *Colectarea cadavrelor animalelor de pe domeniul public si predarea acestora catre unitatile de ecarisaj sau catre instalatiile de neutralizare.*

*Mai specific, activitatile care fac obiectul procedurii de delegare sunt:*

*a) colectarea separata si transportul separat al deseurilor menajere si similare reziduale (inclusiv din colectari ocazionale si servicii suplimentare) (cod 20 03 01);*

*b) colectarea separata si transportul separat al deseurilor menajere si similare reciclabile pe 3 fractii (hartie si carton – cod 15 01 01 si 20 01 01, plastic si metal – cod 15 01 02, 15 01 04, 20 01 39 si 20 01 40, sticla – cod 15 01 07 si 20 01 02)*

*c) colectarea separata de la populatie si transportul deseurilor biodegradabile (cod 20 01 08);*

*d) colectarea separată si transportul deseurilor provenite din piete (cod 20 03 02)*

*e) colectarea separata de la populatie si gestionarea deseurilor periculoase din deseurile menajere (cod 20 01 13\*, 20 01 14\*, 20 01 15\*, 20 01 17\*, 20 01 19\*, 20 01 21\*, 20 01 27\*, 20 01 29\*, 20 01 33\*, 20 01 37\*);*

*f) colectarea separată si transportul deseurilor voluminoase provenite de la populatie, institutii publice si agenti economici, neasimilabile celor menajere (cod 20 03 07);*

*g) colectarea, transportul, sortarea, valorificarea si eliminarea deseurilor provenite din activitati de reamenajare si reabilitare interioara si/sau a locuintelor (cod 17 01, 17 02, 17 04, 17 08, 17 09);*

*h) colectarea deseurilor abandonate pe domeniul public(cod 20 03 01);*

*i) colectarea deseurilor abandonate pe domeniul public provenite de la lucrări de construcții (cod 17 01, 17 02, 17 04, 17 08, 17 09);*

*j) colectarea separată și transportul deseurilor similare provenite de la evenimente publice, la solicitarea organizatorilor (cod 20 03 01, hartie si carton – cod 15 01 01 si 20 01 01, plastic si metal – cod 15 01 02, 15 01 04, 20 01 39 si 20 01 40, sticla – cod 15 01 07 si 20 01 02, 20 01 08 );*

*k) operarea si administrarea statiei de transfer si sortare Goicea;*

*l) sortarea deseurilor reciclabile provenite din zona 6 Goicea in cadrul statiei de transfer si sortare din aceasta zona;*

*m) colectarea cadavrelor animalelor de pe domeniul public si predarea acestora catre unitatile de ecarisaj sau catre instalatiile de neutralizare.*

*În scopul îndeplinirii obiectului prezentului Contract, Delegatul va desfăşura de asemenea activitatea de transport a Deșeurilor reziduale de la Staţia de sortare şi transfer Goicea către Depozit (conform fluxului de Deșeuri prevăzut la Articolul 14 din prezentul Contract), şi în acest scop Delegatul va obţine de la Autoritatea de Reglementare licenţa de operare corespunzătoare pentru transportul de Deșeuri.”*

**Art. 4.** Se modifică art. 7, lit. b), care va avea urmatorul cuprins:

”*b) sa aprobe ori sa reduca/sa refuze justificat, prin hotarare, nivelul tarifelor activitatilor de salubrizare solicitate de delegat;*

**Art. 5.**La art. 7, dupa litera k,se introduc patru noi litere, litera l), litera m), litera n) și o) , care vor avea urmatorul cuprins:

*l) sa acorde delegatului dreptul exclusiv de a presta activitatea*;

*m) să instituie și să aprobe o taxă de salubrizare pentru utilizatorii non-casnici care beneficiază individual de prestarea serviciului de salubrizare fără contract încheiat cu delegatul, de până la 3 ori mai mare decât nivelul rezultat din însumarea tarifelor distincte pentru activitățile desfășurate de operatori pentru gestionarea fracțiilor de deșeuri municipale colectate separat, exprimată în lei/mc*;

*n) să respecte orice alte obligaţii prevăzute de prezentul Contract și legislația aplicabilă;*

*o) delegatarul, după caz, ADI ECODOLJ au obligația să sancționeze utilizatorii care nu separă corect deșeurile, prin stabilirea și aprobarea unui tarif/taxă pentru separarea incorectă a fracțiilor de deșeuri municipale.”*

**Art. 6.** Se modifică art. 8, lit. n), o), dd), lit. ee), lit. gg) și lit. hh), care vor avea urmatorul cuprins:

”*n)* *să vândă Deșeurile Reciclabile, rezultate din sortare sau alte activităţi de tratare, la cel mai bun preţ, iar sumele primite să se raporteze către ADI și să nu devină profit al delegatului; toate contracte privind vânzarea deșeurilor reciclabile si compostului trebuie incheiate cu avizul conform prealabil al Delegatarului/ADI;*

*o)* *să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale prevăzute de normele legale în vigoare privind achizițiile publice, și să asigure totodată respectarea cerințelor specifice din legislația privind protecția mediului;*

*dd) orice alte obligaţii prevăzute de prezentul Contract și legislația aplicabilă.*

*ee) să suporte contribuţia pentru economia circulară și tariful de eliminare prin depozitare pentru cantităţile de deşeuri municipale destinate a fi depozitate care depăşesc cantităţile corespunzătoare indicatorului de performanţă prevăzut în contract, in Anexa 8 Indicatori de performanta pentru activitatea de colectare si transport al deseurilor municipale;*

*gg) să desemneze o persoană, din rândul angajatilor proprii, care să urmarească și să asigure îndeplinirea obligatiilor prevazute de OUG nr. 92/2021 privind regimul deșeurilor, conform autorizaţiei de mediu deținute sau să delege această obligație unei terțe persoane.*

*hh) să pună la dispoziția utilizatorilor care optează pentru implementarea instrumentului economic ”plătește pentru cât arunci”, conform prevederilor art. 17 alin. 5 lit. h) din OUG nr. 92/2021 privind regimul deșeurilor, cu modificările și completările ulterioare, prin înlocuirea (la schimb) a recipientului de colectare pentru deșeurile reziduale(pubela neagră 120 l) cu un recipient de capacitate mai mare sau mai redusă (pubela neagră de 240 l sau 60 l) cu respectarea urmatoarelor cerinte:*

*• Recipientul pentru care se solicita inlocuirea sa fie in stare de folosinta/reutilizabil;*

*• Numarul de recipiente achizitionate in vederea asigurarii inlocuirilor nu va determina depasirea numarului total de recipiente pentru colectarea deseurilor reziduale, pe care delegatul s-a obligat prin oferta sa le distribuie/puna la dispozitie*.

**Art. 7.** La art. 8, dupa litera hh, se introduce o noua litera, lit. ii), care va avea urmatorul cuprins:

”*ii) în vederea stabilirii influenței sistemului de garantie-returnare pentru ambalajele primare nereutilizabile in ponderea cantitatii totale de deseuri de hartie, metal, plastic si sticla din deseurile municipale si implicit in nivelul cheltuielilor cu contributia pentru economia circulara, delegatul realizeaza periodic, cel putin semestrial, determinari de compozitie a deseurilor. In lipsa determinarilor de compozitie a deseurilor municipale, cantitatea totala generata de deseuri de hartie, metal, plastic si sticla din deseurile municipale care se ia in calcul la ajustarea sau modificarea tarifului se considera a fi la nivelul cotei procentuale din fundamentarea anterioara a tarifului. Cheltuielile cu determinarea compozitiei deseurilor se includ in tarifele activitatilor de salubrizare*.”

**Art. 8.** Se modifică art. 10, alin. (1), lit. a), alin. (2) – alin. (7), care vor avea urmatorul cuprins:

”***(1) a)*** *Tarifele pentru activitățile specifice serviciului de salubrizare prevăzute în prezentul contract sunt cele aprobate prin Hotărârea Adunării Generale ADI ECODOLJ în conformitate cu legislația specială, respectiv Legea nr. 101/2006 și Ordinul ANRSC nr. 640/2022, nefiind necesară încheierea unui act adițional la prezentul contract.*

***(2)*** *Tarifele aferente prezentului contract, cu excepția tarifului pentru gestionarea deșeurilor voluminoase, inclusiv saltelele și mobila, colectate la solicitarea utilizatorilor nu includ costurile aferente activităţilor de transfer, sortare, compostare și eliminare prin depozitare la Depozit și nici costurile cu contribuția pentru economia circulară.*

***(3)*** *Tarifele vor fi modificate sau ajustate în conformitate cu metodologia aplicabilă, adoptată de Autoritatea de Reglementare, respectiv Ordinul Președintelui ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.*

*Tarifele aprobate trebuie să conducă la atingerea următoarelor obiective:*

*a) asigurarea prestării Serviciului la nivelurile de calitate şi Indicatorii de Performanţă stabiliţi prin Caietul de Sarcini al Serviciului, Regulamentul Serviciului şi prin prezentul Contract;*

*b) realizarea unui raport calitate-cost cât mai bun pentru Serviciul prestat pe Durata Contratului şi asigurarea unui echilibru între riscurile şi beneficiile asumate de Părţi;*

*c) asigurarea funcţionării eficiente a Serviciului şi a exploatării bunurilor aparţinând domeniului public şi privat al Delegatarului, afectate Serviciului de salubrizare, precum şi asigurarea protecţiei mediului.*

***(4)*** *Contravaloarea Serviciului prestat pe Aria Delegării, se facturează de către Delegat, după cum urmează:*

*- pentru contravaloarea Serviciului prestat aferent fiecărui UAT în parte pentru utilizatorii casnici lunar, cel târziu până în cea de-a 15-a zi a lunii următoare lunii în care a fost prestat Serviciul, facturile urmând a fi emise către ADI ECODOLJ, urmând ca ADI în termen de maxim 5 zile de la primire să refactureze corespunzător fiecare UAT în parte;*

*- pentru contravaloarea Serviciului prestat utilizatorilor agenți economici și instituții conform contractelor individuale de prestări servicii încheiate cu aceștia, facturile urmând a fi emise către fiecare agent economic/instituție în baza contractului individual; Factura emisă va cuprinde distinct și costul serviciilor prestate de către fiecare operator care desfășoară activități de salubrizare pe fluxul deșeurilor municipale, conform Ordinului ANRSC nr. 640/2022, cel puțin:*

* *transferul al deseurilor;*
* *cheltuielile cu compostarea;*
* *cheltuielile cu sortarea;*
* *cheltuielile cu depozitarea și cu valoarea contribuției pentru economia circulară;*

*- pentru contravaloarea Serviciului prestat utilizatorilor agenți economici și instituții, Delegatul va aplica la facturare tariful exprimat in lei/mc;*

*- pentru contravaloarea serviciului prestat utilizatorilor noncasnici, care nu au contracte individuale incheiate, facturile vor fi emise catre autoritatea deliberativă a unității administrative-teritoriale/, pe raza caruia are sediul/punctul de lucru utilizatorul noncasnic. Modalitatea de emitere a facturii se va face în conformitate cu dispozitiile Ordinului ANRSC 640/2022.*

*- pentru contravaloarea Serviciului privind colectarea si transportul deșeurilor reciclabile, contravaloarea costurilor nete pentru deșeurile de ambalaje valorificate din cantitățile colectate de la populație se utilizează de către ADI pentru acoperirea costurilor serviciului privind gestionarea deșeurilor de ambalaje din deșeurile reciclabile aferente fiecărui UAT în parte, proporțional cu cantitățile acceptate la plată de organizațiile care implementează răspunderea extinsa a producătorului.*

*- pentru contravaloarea Serviciului privind sortarea deseurilor reciclabile provenite de la populatie/utilizatorii casnici din zona 6 Goicea in cadrul statiei sortare din aceasta zona, ADI ECODOLJ va calcula și aproba tariful de facturare conform Ordinulul ANRSC nr. 640/2022. Tariful de facturare se va aplica conform hotărârii AGA, cu respectarea prevederilor Ordinului ANRSC nr. 640/2022, în funcție de necesitatea modificării sau nu a taxelor de salubrizare, dar nu mai devreme de data de întâi a lunii următoare aprobării. În termen de 2 zile de la aprobarea tarifului de catre AGA, ADI va comunica delegatului tariful de facturare și data de la care se va aplica. În acest sens delegatul va raporta lunar veniturile realizate din vanzarea si/sau valorificarea deseurilor, precum si cantitatile aferente.*

***(5)*** *Delegatarul se obligă să plătească:*

*- pentru deșeurile menajere reziduale și biodeșeuri prin intermediul ADI facturile emise de Delegat, în termenul de maxim 45 zile de la înregistrarea facturii la sediul ADI;*

*- pentru deșeurile menajere reciclabile (colectarea și sortarea) plata sumelor aferente gestionării deșeurilor de la organizațiile care implementează obligațiile privind răspunderea extinsă a producătorilor se va face in termen de 75 de zile de la data emiterii facturilor;*

*În cazul neplăţii de către Delegatar, acesta din urmă va plăti penalităţi de întârziere de 0,02% din suma datorată, pe zi de întârziere, aplicabile din prima zi de întârziere după expirarea termenului menţionat la alineatul precedent.*

*În cazul în care autoritatea deliberativă a unității administrative-teritoriale nu aprobă taxa de salubrizare în termen de 30 de zile de la data aprobării tarifelor/tarifelor distincte și de către adunarea generală a asociației de dezvoltare intercomunitară, operatorii au dreptul să factureze autoritățile administrației publice locale/Asociaţia de Dezvoltare Intercomunitară de Gestionare a Deșeurilor ECODOLJ**la nivelul tarifelor/tarifelor distincte aprobate de asociația de dezvoltare intercomunitară, iar diferența dintre sumele facturate de operator și sumele aferente taxelor plătite de utilizatori se suportă de la bugetul local al unității/subdiviziunii administrativ-teritoriale în cauză.*

*In situația în care adunarea generală a ADI ECODOLJ nu adoptă in termenle legale hotărârea privind aprobarea tarifelor/tarifelor distincte, delegatul poate solicita ANRSC aprobarea tarifelor/tarifelor distincte in baza unei documentații întocmite în conformitate cu normele metodologice elaborate și aprobate de ANRSC.*

***(6)*** *Soluţionarea oricăror dispute legate de Tarife se face conform prevederilor Articolului 51 („Legea aplicabilă şi soluţionarea litigiilor”) din prezentul Contract, Ordinul ANRSC nr. 640/2022 și Legea nr. 101/2006.*

***(7)*** *Pentru evitarea oricărui dubiu, părțile confirmă că plata facturilor emise de Delegat către Delegatar-ADI pentru tarifele aferente activităților de colectare și transport a deșeurilor reziduale menajere, reciclabile menajere și biodegradabile menajere, ca și tarifele aferente operațiilor de transfer/sortare realizate la stația de la Goicea pentru deșeurile reziduale, respectiv reciclabile colectate de la utilizatorii casnici se asigură din taxa de salubrizare instituită în acest scop de unitățile administrativ-teritoriale membre ADI. Unităţile administrativ-teritoriale virează către ADI sumele aferente fiecărei luni, conform facturilor emise de către ADI. ADI va delimita din suma integrală primită cota aferentă activităţilor ce fac obiectul prezentului Contract şi are obligaţia de a achita din aceste sume facturile emise de Delegat. Orice tarif de depozitare sau alte tarife aferente activităţilor gestionate prin intermediul instalaţiilor de tratare a deșeurilor vor fi achitate de ADI direct acelor operatori, pe baza evidenţelor cantităţilor de deșeuri depuse de Delegat la acele instalaţii, neexistând nici un fel de operaţii de plată directe între operatorii de salubrizare care operează pe teritoriul județului Dolj, pentru Serviciul prestat utilizatorilor casnici. Unitatile administrativ teritoriale membre ADI ECODOLJ confirmă că plata facturii emise de Delegat către Delegatar-ADI pentru tariful de transfer rezidual menajer se datorează și se asigură de către fiecare UAT din taxa instituită, proporțional cu cantitățile de deșeuri reziduale colectate de pe raza fiecărui UAT, raportat la întreaga cantitate de deșeuri reziduale colectate din aria de delegare. În tariful încasat de Delegat în baza prezentului Contract pentru Serviciul prestat utilizatorilor nu va fi acceptată nici o componentă care să corespundă contravalorii vreunui tarif de sortare, tratare a deșeurilor sau depozitare, care fac obiectul activităţii altor operatori din județul Dolj.*

*Pentru deșeurile similare provenind de la utilizatorii non casnici, care nu au contracte individuale încheiate, părțile confirmă că plata facturilor emise de Delegat către Delegatar/ADI aferente activităților de colectare și transport a deșeurilor reziduale și reciclabile similare și activităților de transfer/sortare realizate la stația de la Goicea, se asigură din taxa de salubrizare instituită în acest scop de unitățile administrativ-teritoriale membre ADI.”*

**Art. 9.** La art. 27, alin. (3), dupa lit. g), se introduce o noua litera, lit. i), care va avea urmatorul cuprins:

*”…i) 2.000 lei/caz constat - colectarea de deșeuri generate de agenții economici în autospeciale în cadrul fluxului/programului de colectare a deșeurilor menajere colectate de la populație.*

**Art. 10.**Se modifică art. 27, alin.(9), care va avea urmatorul cuprins:

*(9)* *Sumele primite de către Delegatar ca penalităţi vor constitui o sursă de alimentare a Fondului IID, excepție sumele primite de către Delegatar ca penalităţi în baza alin. (3) care vor constitui o sursă de finanțare a serviciului de salubrizare pentru localitatea în care se constată abaterea. Penalitățile ce reprezintă contribuția cu economia circulară și costurile de depozitare vor constitui o sursă de finanțare a serviciului de salubrizare.”*

**Art. 11.** Se modifică Anexa 2 la Contract -*”Caietul de Sarcini al Serviciului și toate clarificările comunicate de către autoritatea contractantă înainte de deschiderea ofertelor”*, conform Anexei 1 la prezentul Act Adițional. Celelalte prevederi din *”Caietul de Sarcini și clarificările comunicate de către autoritatea contractantă înainte de deschiderea ofertelor”* râmân neschimbate.

**Art. 12.** Se modifică Anexa 8 la Contract - *”Indicatori de Performanță”*, conform Anexei 2 la prezentul Act Adițional.

**Art. 13.** Celelalte clauze ale Contractului nr. 370/22.05.2018, astfel cum au fost modificate prin actele adiționale anterioare, rămân neschimbate.

Prezentul Act adițional a fost încheiat în limba română astăzi, \_\_\_\_\_\_\_\_\_\_\_\_\_, în 2 (două) exemplare originale, câte unul pentru fiecare parte.

**PREŞEDINTE DE ŞEDINŢĂ,**

**Lucian Costin DINDIRICĂ**